Repetitore

Un repetitore (ingleze: repeater), inte łe tełecomunicasion, el denòmena uno dispozitivo ełetrònego che el receve in entrada un segnałe e el retrasmete verso fora tipegamente co un segnałe a potensa pì alta cusita-ché ła propagasion de sto cuà ła posa vegner garantia anca a longhe distanse sensa na ecesiva atenuasion e/o degradasion.

 Tecnołozia 
Ghe ze tre tipi prinsipałi de inpianti:

 repetitore trasparente: un despozitivo anałòzego che el receve, anplìfega e retrasmete un segnałe de ingreso indiferentemente da ła so natura (analòzega o dizitałe), evitàndoghene l'ecesiva atenuasion fìzega in potensa;
 repetitore rezenerativo: un dispozitivo dizitałe che el receve, demòduła, rezènara o sia che el filtra, anplìfega, remòduła e el retrasmete un segnałe dizitałe permetìndoghene oltre che l'anplifegasion anca na rezenerasion totałe (reshaping) contro eventuałi efeti de destorsion.
 repetitore pasivo: un despozitivo no ałimentà che el lavora gràsie solché ai guadagni de łe antene e el ga el fin de sorpasar un ostàcoło canbiando diresionałità al segnałe ràdio recevente, sensa doparar anplifegasion ativa o rezenerasion.

 Zestion dei dati 
 Ripetitore anałòzego 
Sto tipo cuà el vien doparà inte i canałi che i trasmete dati soto forma de un segnałe anałòzego inte el cuało ła tension o ła corente ła ze proporsionałe a l'anpiesa del segnałe, cofà inte un segnałe àùdio.
I repetitori anałòzeghi i ze formai da un anplifegatore lineare e i połe inclùdar filtri ełetròneghi par conpensar ła frecuensa e ła destorsion de faze inte ła lìnea.

 Ripetitore dizitałe 
Dizesto anca digipeater, el vien doparà in canałi che i trasmete dati doparando segnałi dizitałi binari, inte el cuało i dati i ze soto forma de inpulsi co solché du pusìbiłi vałori, che i raprezenta łe sifre binàrie 1 e 0. Un repetitore dizitałe el anplìfega el segnałe, e el połe anca retenprar, resincronizar e remodełar i inpulsi. Un repetitore che el fa łe funsion de retinadura o resincronizasion el połe vegner ciamà rezeneratore.

 Notasion 

Altri projeti

 Linganbi foresti 

Categoria:Tełecomunicasion